**Κέντρο Προστασίας και Απασχόλησης Παιδιών «Ουράνιο Τόξο», για παιδιά ηλικίας 5 έως 8 ετών**

**ΕΓΓΡΑΦΕΣ ΓΙΑ ΤΗΝ ΚΑΛΟΚΑΙΡΙΝΗ ΠΕΡΙΟΔΟ**

Το **Πολυδύναμο Δημοτικό Κέντρο Λευκωσίας (Π.Δ.Κ.Λ.)** ανακοινώνει την έναρξη εγγραφών για τη λειτουργία του καλοκαιρινού προγράμματος με **ΔΩΡΕΑΝ** συμμετοχή στο Έργο*:* ***Κέντρο Φροντίδας και Απασχόλησης Παιδιών «Ουράνιο Τόξο»****,* ***κτήριο «Γεωργία Πολυβίου»,*** *παιδιών ηλικίας 5 έως 8 ετών*.

**Το πρόγραμμα αναμένεται να λειτουργήσει από τις 22 Ιουνίου έως και τις 8 Σεπτεμβρίου 2023, με διακοπή από τις 7 έως 18 Αυγούστου (συμπεριλαμβανομένου).**

**Ημέρες Λειτουργίας:** Δευτέρα έως Σάββατο,

**Ωράρια Λειτουργίας:** ΔΕ-ΠΑ: ωράρια: 07:00π.μ. - 06:00μ.μ. ή 07:00π.μ. - 08:00 μ.μ.̽ και Σάββατα 07:00π.μ. -02:30μ.μ. ̽

̽ H δυνατότητα επιλογής του ωραρίου από Δευτέρα μέχρι Παρασκευή 07:00π.μ. – 08:00μ.μ., καθώς και τα Σάββατα 7:00π.μ. – 02:30μ.μ, **ισχύει μόνο για παιδιά, των οποίων οι γονείς αποδεδειγμένα εργάζονται μέχρι τις 08:00μ.μ.** (προσκόμιση βεβαίωσης από τον εργοδότη).

Σε κάθε περίπτωση, **θα τηρηθεί σειρά προτεραιότητας** με βάση την ημέρα/ώρα εγγραφήςκαι το Ακαθάριστο Οικογενειακό Εισόδημα, νοουμένου ότι οι ωφελούμενοι εμπίπτουν στις ομάδες προτεραιότητας/στόχου βάσει των Κανονισμών Λειτουργίας του Προγράμματος.

* Ακόμα, παιδιά ΑμέΑ ή με συμπεριφορικές διαταραχές, καθώς και παιδιά που φοιτούν σε ειδικές μονάδες γίνονται δεκτά **μόνο** με συνοδό. Το κόστος του/της συνοδού, το επωμίζεται εξ ολοκλήρου ο/η γονιός/κηδεμόνας.

Στόχος του προγράμματος, πέραν από την ασφαλή φύλαξη, είναι η προσφορά δημιουργικών δραστηριοτήτων στα παιδιά, έτσι ώστε να συμμετέχουν σε μια σειρά από ατομικές και συλλογικές δραστηριότητες που αναπτύσσουν τη φαντασία και τους επιτρέπουν πολύπλευρη έκφραση μέσα από τον λόγο, την κίνηση, τη μουσική, το τραγούδι, ανακαλύπτοντας καινούργιες πτυχές του εαυτού τους, ενισχύοντας τη μεταξύ τους επικοινωνία, διαμορφώνοντας έτσι τις βάσεις, που θα τους βοηθήσουν να αντιμετωπίζουν τις απαιτήσεις μιας συνεχώς μεταλλασσόμενης κοινωνικής πραγματικότητας.

**Αιτήσεις:**

**Θα γίνονται δεκτές μόνο μέσω της ηλεκτρονικής πλατφόρμας *«Νοιάζομαι» (***<https://www.nicosia.org.cy/el-GR/municipality/multipurpose-centre/>), **από τη Δευτέρα 1η Μαΐου 2023 μέχρι την Δευτέρα 15 Μαΐου 2023**. Επιβεβαίωση έγκρισης ή απόρριψης αιτήματος εγγραφής αποστέλλεται ηλεκτρονικά εντός 10 εργάσιμων ημερών από την ημερομηνία υποβολής της αίτησης, νοουμένου ότι κατά την υποβολή της αίτησης έχουν καταχωρηθεί όλα τα απαιτούμενα πιστοποιητικά και βεβαιώσεις. Στην περίπτωση που η αίτηση δεν συνοδεύεται από όλα τα απαραίτητα δικαιολογητικά ή δεν συμπληρώθηκε ορθά, θα απορρίπτεται και η σειρά προτεραιότητας θα δίδεται στην αμέσως επόμενη αίτηση. Σε τέτοια περίπτωση θα αποστέλλεται e-mail και θα πρέπει εκ νέου να υποβληθεί αίτηση.

* **Πριν την υποβολή της αίτησης είναι απαραίτητο να μελετήσετε προσεκτικά τους κανονισμούς λειτουργίας του προγράμματος και να δηλώσετε στο κατάλληλο πεδίο της αίτησης, την περίοδο/ωράριο εξυπηρέτησης του παιδιού, καθώς και τα άτομα που θα το παραλαμβάνουν από το πρόγραμμα.**

Από το Πολυδύναμο Δημοτικό Κέντρο Λευκωσίας